নবান্নের সামনে কর্মসূচি নিয়ে শুভেন্দুর আবেদন খারিজ করল হাইকোর্ট

কলকাতা: কলকাতা হাইকোর্টে (Calcutta High Court) শুভেন্দু অধিকারী (Suvendu Adhikari) আবেদন খারিজ। মন্দিরতলা নয় নবান্নের গেটের সামনে অবস্থান করতে চায় শুভেন্দু অধিকারী। বিচারপতি শুভ্রা ঘোষের রায়কে চ্যালেঞ্জ জানিয়ে ডিভিশন বেঞ্চে আবেদন জানিয়েছিলেন বিরোধী দলনেতা। অভিযোগ ছিল, পুলিশ তাদের ধর্নার অনুমতি দেয়নি। সে কারণে হাই কোর্টের দ্বারস্থ হয়েছেন তাঁরা। প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চ সেই আবেদন খারিজ করে দিল।

নবান্নের (Nabanna) সামনে ধরনা দিতে চেয়ে হাইকোর্টে আবেদন করেছিল বিজেপি। অভিযোগ ছিল, পুলিশ তাদের ধর্নার অনুমতি দেয়নি। সে কারণে হাই কোর্টের দ্বারস্থ হয়েছেন তাঁরা। সেই আবেদন খারিজ করে দেন বিচারপতি ঘোষ।প্রধান বিচারপতি সুজয় পালের ডিভিশন বেঞ্চের তরফ থেকে স্পষ্ট করে দেওয়া হয়েছে, মন্দিরতলা বাসস্ট্যান্ডেই ধরনায় বসা যাবে। আদালতের পর্যবেক্ষণ, মুখ্যমন্ত্রীর নির্দিষ্ট নিরাপত্তা রয়েছে। এই ধরনের কোনও ধরনা-কর্মসূচি পালিত হলে. নিরাপত্তা-নবান্নের সামনের শান্তি বিঘ্নিত হতে পারে। আদালতের প্রশ্ন, নবান্নের সামনেই যদি ধরনা করতে হয়, তাহলে মন্দিরতলা বাসস্ট্যান্ডে কেন নয়? কারণ দূরত্ব তো একদমই কম। দেড় কিলোমিটার দূরে মন্দিরতলা বাসস্ট্যান্ডে ওই কর্মসূচি করা যাবে। সেখানে সকাল ১০টা থেকে বিকেল ৪টে পর্যন্ত ধর্না দেওয়া যাবে।

আরও পড়ুন: হাজার কোটি টাকার ব্যাঙ্ক প্রতারণার অভিযোগ, শহরে চলছে সিবিআই তল্লাশি

পাশাপাশি মন্দিরতলায় ধরনার জন্য আদালত বেশকিছু শর্তও আরোপ করেছে। ধরনায় উসকানিমূলক বক্তব্য বা গালিগালাজমূলক ভাষা ব্যবহার করা যাবে না। কর্মসূচিতে কোনও মাইক্রোফোন ব্যবহার করা যাবে না এবং শব্দদূষণ সংক্রান্ত সমস্ত নিয়ম কঠোর ভাবে মানতে হবে।১৬ জানুয়ারি দলনেতা শুভেন্দু জানান, নবান্নের সামনেই ধরনা দিতে চান।সেই মতো তাঁরা হাইকোর্টের ডিভিশন বেঞ্চের দ্বারস্থ হন। এ বার ডিভিশন বেঞ্চেও খারিজ হল আবেদন।