দুর্গাপুজোর অনুদানের হিসাব কোন কোন পুজো কমিটি দেয়নি?’তথ্য তলব হাইকোর্টের

কলকাতা: ফি বছরই দুর্গা পুজোর (Durga Puja 2025) অনুদান বাড়াচ্ছে রাজ্য সরকার (Durga Puja Financial Aide Govt)। চলতি বছরে ১ লক্ষ ১০ হাজার টাকা করে দেওয়ার কথা ঘোষণা করা হয়েছে। কিন্তু যে সব ক্লাবগুলি টাকা পাচ্ছে, তারা কি টাকার হিসেব দিচ্ছে? অনুদানের টাকা কীভাবে খরচ হচ্ছে, তার কোনও হিসেব পাওয়া যাচ্ছে কি না, এবার সেই প্রশ্নই তুলল কলকাতা হাইকোর্ট (Calcutta High Court)। ‘দুর্গাপুজোর অনুদান নিয়ে হিসাব দেয়নি কোন কোন পুজো কমিটি ?বিস্তারিত তথ্য তলব কলকাতা হাইকোর্টের। সোমবার অনুদান সংক্রান্ত মামলায় আদালতের পর্যবেক্ষন, ‘ যে সমস্ত পুজো কমিটি ইউটিলাইজেশন সার্টিফিকেট দেয়নি। তাদের টাকা দেওয়া বন্ধ করে দিন। পুজো অনুদান মামলায় প্রাথমিক পর্যবেক্ষণ কলকাতা হাইকোর্টের বিচারপতি সুজয় পাল এর ডিভিশন বেঞ্চের ।

মুখ্যমন্ত্রী মমতা বন্দ্য়োপাধ্যায় পুজোর অনুদান ঘোষণা করার পরই আদালতে নতুন করে মামলা হয়। সোমবার বিচারপতি সুজয় পালের ডিভিশন বেঞ্চে ছিল সেই মামলার শুনানি। দুর্গা পুজোর অনুদান নিয়ে গত বছর পর্যন্ত কতগুলি ক্লাব হিসেব দিয়েছে, কারা দেয়নি, তার বিস্তারিত তথ্য নিয়ে হলফনামা তলব করল রাজ্য। আদালতের মৌখিক বক্তব্য, যাঁরা হিসাব দিচ্ছেন না, তাঁদের বিষয়টা বিবেচনা করে দেখতে হবে,প্রয়োজনে অনুদান বন্ধ করে দেওয়া হোক, পর্যবেক্ষণ বিচারপতি সুজয় পালের।

আরও পড়ুন:ফের জীবনকৃষ্ণের বাড়িতে ইডি

শুনানি হোক পুজোর পরে, সওয়াল রাজ্যের। রাজ্যের অ্যাডভোকেট জেনারেল কিশোর দত্ত , বলেন, প্রত্যেক বছর পুজার আগে এই ধরনের মামলা করা হয়। পুজোর ছুটির পর মামলাটি রাখা হোক। রাজ্য হলফনামা দিলে এই সমস্ত বক্তব্য খারিজ হয়ে যাবে। বিচারপতি সুজয় পাল বলেন, না না। ‘পুজোর পরে আর এই মামলার গুরুত্ব কী? আপনি হলফনামা দিন। যদি নির্দেশ অমান্যকারী কমিটি গুলির বিরুদ্ধে পদক্ষেপ করতে হয়…’। ‘….তাহলে সেটা পুজোর আগেই করতে হবে’। পুজো অনুদান নিয়ে মন্তব্য বিচারপতি সুজয় পালের। আগের বছর গুলোতে বহু ক্লাব কোনও হিসেব দেয়নি বলে মামলায় অভিযোগ করা হয়েছে। রাজ্য হলফনামা দিয়ে জানাবে ক্লাবগুলি হিসেবে দিয়েছে কি না। যদি না দিয়ে থাকে তাহলে তাদের বিরুদ্ধে কী ব্যবস্থা নেওয়া হয়েছে, তাও জানতে চায় আদালত। বুধবার সেই মামলার শুনানি। আগামী বুধবার এই মামলার পরবর্তী শুনানি।

দেখুন ভিডিও