বিধানসভার ভিতরে নিরাপত্তারক্ষী প্রবেশ মামলা! কী বলল হাইকোর্ট?

ওয়েব ডেস্ক : বিধানসভার ভিতরে ব্যক্তিগত নিরাপত্তারক্ষী প্রবেশের অনুমতি চেয়ে আবেদন করেছিলেন বিরোধী দলনেতা শুভেন্দু অধিকারী (Suvendu Adhikari)। তবে এই আবেদনে সরাসরি হস্তক্ষেপ করল না কলকাতা হাইকোর্ট (Calcutta High Court)। এই নির্দেশ সব রাজনৈতিক দলের ক্ষেত্রে প্রযোজ্য থাকবে বলে জানানো হয়েছে আদালতের তরফে।

শুনানিতে বিধানসভার সচিব আদালতে জানান, বিধানসভার সব সদস্য, এমনকি মন্ত্রীদের জন্যও আগেই একটি নোটিস জারি করা হয়েছে। সেই নোটিস অনুযায়ী, কোনও ব্যক্তিগত নিরাপত্তারক্ষী আগ্নেয়াস্ত্র নিয়ে বিধানসভা ভবনের ভিতরে প্রবেশ করতে পারবেন না। বিচারপতি অমৃতা সিনহা রায় দিয়ে বলেন, বিধানসভার আইন অনুযায়ী এই নোটিশ কার্যকর থাকবে। পাশাপাশি তিনি পর্যবেক্ষণ করেন, এই ধরনের নিয়ম সকল রাজনৈতিক দলের সদস্যদের ক্ষেত্রেই সমানভাবে প্রযোজ্য হবে এবং তা নিশ্চিত করার দায়িত্ব বিধানসভার সচিবের।

আরও খবর : TMCP-র ছাত্রপরিষদের প্রতিষ্ঠা দিবসেই পরীক্ষা কলকাতা বিশ্ববিদ্যালয়ের,ছাত্রছাত্রীদের জন্য চালু হেল্পলাইন নম্বর

প্রসঙ্গত, বিধানসভার অন্দরে তাঁকে হেনস্থার অভিযোগ করেছিলেন শুভেন্দু অধিকারী (Suvendu Adhikari)। এর পরেই কেন্দ্রীয় বাহিনীর সদস্যদের বিধানসভার ভিতরে প্রবেশের দাবি জানিয়েছিলেন তিনি। এ নিয়ে হাইকোর্টেরও দ্বারস্থ হয়েছিলেন বিরোধী দলনেতা। সেই সময় রাজ্যের অ্যডভোকেট জেনারেল আদালতে জানিয়েছিলেন, বিধানসভার নিরাপত্তার দায়িত্বে থাকেন মার্শাল। অধিবেশন চলাকালীন মার্শালের নেতৃত্বে পুলিশের বিশেষ বাহিনী সেই সময় দায়িত্বে থাকে। অন্যদিকে বিভিন্ন নেতাদের ব্যক্তিগত নিরাপত্তারক্ষীকে একটি নির্দিষ্ট জায়গা পর্যন্ত প্রবেশের অনুমতি দেওয়া হয়।

তিনি আরও জানিয়েছিলেন, অধিবেশনের ভিতরে অস্ত্র সহ প্রবেশের উপর নিষেধাজ্ঞা জারি রয়েছে। দেশের পার্লামেন্টেও জারি রয়েছে একই নিয়ম। আর সেই মামলায় এবার হস্তক্ষেপ করল না কলকাতা হাইকোর্ট (Calcutta High Court)। এই নিয়ম যাতে সবার ক্ষেত্রে প্রযোজ্য থাকে তা দেখার দায়িত্ব বিধানসবার সচিবের উপর থাকবে বলে জানানো হয়েছে আদালতের তরফে।