SIR নিয়ে কলকাতা হাইকোর্টে মামলা, কী আবেদন? কবে শুনানি?

কলকাতা:পশ্চিমবঙ্গ সহ ১২ রাজ্যে ঘোষণা করা হয়েছে এসআইআর (SIR)। এবার এসআইআর (SIR) নিয়ে এবার মামলার আবেদন কলকাতা হাইকোর্টে (Calcutta High Court)। মামলা দায়ের অনুমতি চেয়ে ভারপ্রাপ্ত প্রধান বিচারপতির দৃষ্টি আকর্ষণ। মামলা দায়ের এর অনুমতি প্রধান বিচারপতি সুজয় পাল ও বিচারপতি স্মিতা দাস দে’র ডিভিশন বেঞ্চের। মামলাকারী এসআইআর নিয়ে একাধিক দাবি করেছেন। তার মধ্যে অন্যতম, আদালতের নজরদারিতে এসআইআর প্রক্রিয়া হোক।

রাজ্যে এসআইআর (West Bengal SIR) সংক্রান্ত কাজ শুরু হয়ে গেছে। আগামী ৪ নভেম্বর থেকে বাড়ি বাড়ি এনুমারেশন ফর্ম নিয়ে যাবেন বিএলও-রা (BLO)। কিন্তু তার আগেই কলকাতা হাইকোর্টের (Calcutta High Court) দৃষ্টি আকর্ষণ করা হল এসআইআর নিয়ে। আবেদনকারীর দাবি, আদালতের নজরদারিতে হোক এস আই আর প্রক্রিয়া। এস আই আর এ সময়সীমা বৃদ্ধি করা হোক। কেন এসআইআর করা হচ্ছে? প্রয়োজন কি এস আই আর এর প্রয়োজন কি? বিস্তারিতভাবে আদালতের কাছে জানাক জাতীয় নির্বাচন কমিশন। ২০০২ এর ভোটার তালিকা সম্পূর্ণভাবে প্রকাশ করুক জাতীয় নির্বাচন কমিশন।

আরও পড়ুন: নবান্নের দিকে জানলা-ব্যালকনি নিষিদ্ধ, ১৭ দফা শর্ত লালবাজারের

প্রসঙ্গত, এসআইআর নিয়ে রাজনৈতিক পারদ চড়ছে। শাসকদল তৃণমূল হুঁশিয়ারি দিয়েছে, একজন বৈধ ভোটারের নাম বাদ গেলেই প্রতিবাদে নামবে তারা। এসআইআরের জেরে এনআরসি নিয়ে আতঙ্ক তৈরি হয়েছে বলে তাদের দাবি। কমিশন অবশ্য জানিয়েছে, এইআইআর নিয়ে আতঙ্কের কিছু নেই। কোনও বৈধ ভোটারের নাম বাদ যাবে না বলে আশ্বাস দিয়েছে কমিশন। এই পরিস্থিতিতে জল গড়াল হাইকোর্টে।

দেখুন ভিডিও